CELEX: 62022TN0070
Language: et
Date: 2022-02-03 00:00:00
Title: Kohtuasi T-70/22: 3. veebruaril 2022 esitatud hagi – Novasol versus ECHA

28.3.2022   
            
            
               ET
            
            
               Euroopa Liidu Teataja
            
            
               C 138/29
            
         
      3. veebruaril 2022 esitatud hagi – Novasol versus ECHA
      (Kohtuasi T-70/22)
      (2022/C 138/34)
      Kohtumenetluse keel: prantsuse
      
         Pooled
      
      
         Hageja: Novasol (Kraainem, Belgia) (esindajad: advoaadid C. Alter ja G. Bouton)
      
         Kostja: Euroopa Kemikaaliamet (ECHA)
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Liidu toimimise lepingu artikli 263 alusel kemikaaliameti 25. novembri 2021. aasta otsus SME D (2021)8531-DC, milles ta leidis, et hagejat ei saa tunnustada väikese ja keskmise suurusega ettevõtjana ning tal ei ole õigust keskmise suurusega ettevõtjale kohaldatavatele väiksematele tasudele, nagu taotleti avalduste esitamise ajal;
               
            
                  —
               
               
                  mõista kohtukulud välja kemikaaliametilt.
               
            
         Väited ja peamised argumendid
      
      Hagi põhjendamiseks esitab hageja kolm väidet.
      
                  1.
               
               
                  Esimene väide, et kemikaaliamet on vaidlustatud otsuses rikkunud õigusnormi, kuna ta tõlgendas vääralt väikeste ja keskmise suurusega ettevõtjate suuruse hindamisele kohaldatavaid õigusnorme, millele on osutatud REACHi määruses (1), soovituses 2003/361 (2) ning määruses nr 340/2008 (3).
               
            
                  2.
               
               
                  Teine väide, et käesoleva juhtumi asjaolude hindamisel on tehtud ilmne viga, kuna vaidlustatud otsuse aluseks on nende asjaolude paikapidavuse väär tõlgendamine, millest sõltub väikeseks ja keskmise suurusega ettevõtjaks kvalifitseerimine, ja seda vaatamata sellele, et kemikaaliametil olid kõik hageja suuruse hindamiseks vajalikud andmed olemas.
               
            
                  3.
               
               
                  Kolmas väide, et rikutud on põhjendamiskohustust ja hea halduse põhimõtet, kuna hoolimata ettevõtja suuruse kindlakstegemiseks hageja esitatud üksikasjalikest ja põhjendatud seisukohtadest, ei võtnud kemikaaliamet esitatud argumente arvesse.
               
            
         (1)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT 2006, L 396, lk 1, parandus ELT 2007, L 136, lk 3).
      
         (2)  Komisjoni 6. mai 2003. aasta soovitus 2003/361/EÜ mikroettevõtjate ning väikeste ja keskmise suurusega ettevõtjate määratlemise kohta (ELT 2003, L 124, lk 36).
      
         (3)  Komisjoni 16. aprilli 2008. aasta määrus (EÜ) nr 340/2008 Euroopa Kemikaaliametile vastavalt Euroopa Parlamendi ja nõukogu määrusele (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH), makstavate tasude kohta (ELT 2008, L 107, lk 6).